Diari Oficial de la Generalitat Valenciana


Sumari del DOGV 5866, del 08-10-2008 (2008/11552)

RESOLUCIÓ de 2 d'octubre de 2008, del director general del Servici Valencià d'Ocupació i Formació, per la qual s'amplia la dotació pressupostària destinada a finançar la concessió de subvencions de foment d'ocupació dirigit a emprenedors per a l'any 2008, i s'obri el termini per a presentació de sol·licituds.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5866

Data del DOGV
:   08-10-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/11018


Data del document
:   02-10-2008

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública
    * suport econòmic
    * creació d'ocupació
    * empresa individual
    * ajuda a l'ocupació
    * professió independent
    * petita empresa

RESOLUCIÓ de 2 d'octubre de 2008, del director general del Servici Valencià d'Ocupació i Formació, per la qual s'amplia la dotació pressupostària destinada a finançar la concessió de subvencions de foment d'ocupació dirigit a emprenedors per a l'any 2008, i s'obri el termini per a presentació de sol·licituds. [2008/11544]  
El 02.01.2008 (DOCV núm. 5671), es va publicar l'Ordre de la Conselleria d'Economia, Hisenda i Ocupació, de 19 de desembre de 2007, per la qual es regula i es convoca la concessió de subvencions de foment de l'ocupació dirigit a emprenedors per a l'any 2008.   
Després de l'aprovació i de la publicació de la Llei 15/2007, de 27 de desembre, de Pressupostos per al 2008, (DOCV núm. 5.670, de 31 de desembre de 2007), i d'acord amb allò establit en l'article 47.11, del Text Refós de la Llei d'Hisenda Pública de la Generalitat, aprovat per Decret Legislatiu de 26 de juny de 1991, es va publicar el 10 d'abril de 2008, la Resolució de 8 d'abril de 2008, del director general del Servici Valencià d'Ocupació i Formació, per la qual es dóna publicitat a les línies de crèdit i a l'import global màxim destinat a finançar la concessió de subvencions de diveros programes de foment d'ocupació, per a l'exercici 2008, i es publiquen els tipus d'interés dels préstecs acollits al conveni de col·laboració financera.   
En l'apartat Tercer a) de la Resolució citada, es dóna publicitat de les línies de crèdit i l'import global màxim de les ajudes destinada a la constitució de persones desocupades en treballadors autònoms i professionals pel seu compte.   
Una vegada iniciada la gestió de les esmentades subvencions, atés el volum de sol·licituds presentades, havent-se generat un crèdit disponible, correspon ampliar la dotació pressupostària per a este programa d'ocupació dirigit a emprenedors i obrir un termini per a presentar noves sol·licituds. En qualsevol cas s'atendrà prioritàriament les sol·licituds presentades fins al 30 de juny de 2008.  
Per tot el que s'ha exposat, i d'acord amb allò establit en la disposició primera de l'esmentada Ordre de 19 de desembre de 2007, resolc:  
Primer. Ampliar en 703.000,00 € la dotació inicial de les ajudes destinades per a la constitució de persones desocupades en treballadors autònoms o professionals pel seu compte, establides en l'apartat 1, a) i b) de l'article 14, títol II, de l'Ordre de 19 de desembre de 2007, que es financien a càrrec del capítol 4, subprograma 322.51, «Foment d'Ocupació» del Servici Valencià d'Ocupació i Formació, codi línia T0212000, fons procedents del Ministeri de Treball i Immigració (Pla extraordinari d'orientació, formació professional i inserció laboral).  
Després de l'increment, la dotació per a estes ajudes arriba a un import global màxim de 20.261.870,00 €.  
L'increment de crèdit es distribuïx territorialment de la forma següent:  
- 403.000 €, per a la Direcció Territorial d'Alacant  
- 100.000 €, per a la Direcció Territorial de Castelló  
- 200.000 €, per a la Direcció Territorial de València   
Segon. Obrir un termini de 10 dies naturals, comptadors des de l'endemà de la publicació de la present Resolució en el Diari Oficial de la Comunitat Valenciana, per a la presentació de sol·licituds de subvenció a l'empara d'allò disposat en els epígrafs a) i b) de l'apartat 1 de l'article 14 de l'Ordre de 19 de desembre de 2007. Únicament podran presentar sol·licitud aquells que, reunint les condicions establides en l'esmentada ordre, s'hagueren consituït com a personal treballador autònom o professional pel seu compte des de l'1 de juliol de 2008 fins al dia que acabe el termini de presentació de sol·licituds que establix la present resolució: s'entendrà per dia de constitució el que figure en la Declaració d'Alta en el Cens d'Obligats Tributaris (mod. 036). En tot cas s'atendran prioritàriament aquelles sol·licituds presentades fins al 30 de juny de 2008.   
Contra el present acte, que esgota la via administrativa, podran les persones interessades interposar recurs contenciós administratiu en el termini de dos mesos, comptadors des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb allò previst en els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, recurs de reposició davant este mateix òrgan en el termini d'un mes, computat en els termes ja dits, segons allò disposat en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. I això, sense perjudici que es puga interposar qualsevol altre recurs que es considere convenient.  
València, 2 d'octubre de 2008.- El secretari autonòmic d'Ocupació i director general del SERVEF: Luis Lobón Martín.